ŠKOLA ZA CIVILNU ZAŠTITU GRADA ZAGREBA 


o 


oosax Na ire 


OGRAFSKI MUZEJ 
a ZAGREB |: 


OTPISANO | ;; 


civilne zastite 


SADRŽAJ: 


Ing. Ivo Gregurić, O ZAŠTITI HRANE OD 

BOJNIH OTROVA — Dr. Zdenko Vinski, KUL- 

TURNA DOBRA I SUVREMENI RAT — Dr. 

Drago  Chloupek, JEDNOSTAVNI APARATI 

ZA DOBIVANJE KISIKA — Ing. Božo Težak, 

UPUTA O IZGRADNJI OBITELJSKIH ZA- 
KLONA. 


Godina I. Rujan-listopad Broj 5. 


\ 


PIF BPI 


ŠKOLA ZA CIVILNU ZAŠTITU m) e 03 
Glasnik civilne zaštite 


Godina 1.  Rujan-listopad 1939 zi Broj 5 


Ing. chem. Ivo Gregurić, Gradski kemijski laboratorij, Zagreb 
O zaštiti hrane od bojnih otrova 


Izloženo je najvažnije o opasnostima od uživanja zatrovane 
hrane, o zaštiti hrane od bojnih otrova, o čišćenju zatrovane hrane, 
kao i o djelovanju bojnih otrova na pojedine živežne namirnice u 
vezi s čišćenjem. 


Iz ratova unazad par godina, a pogotovo nedavno zavr- 
šenog rata u Poljskoj vidimo, da je sadašnje ratovanje tzv. 
'»totalitarno« t. j. ratište je cijela zemlja. Dok su avioni u biv- 
šem svjetskom ratu u glavnom vršili izviđanja t. j. samo pro- 
matrali kretanje neprijatelja iza fronte, u današnjem ratovanju 
vrše oni glavnu ulogu. Avioni bombarderi snabdjeveni raznim 
bombama, lete daleko u pozadinu neprijateljske zemlje te tako 
pozadinu, koja je bila u bivšim ratovima zaštićena od ratnih 
grozota, pretvaraju također u ratište. U nenadanom i brzom 
naletu trebaju bombarderi zasuti neprijateljske željezničke sta- 
nice, glavne tvornice, gradove, vojarne, razna skladišta, a po- 
glavito aerodrome. Među ostalim skladištima mogu neprijatelj- 
ski avioni razoriti i skladišta hrane, ona spremljena za vojsku, 
kao i ona uređena za opskrbu civilnog stanovništva. Neprija- 
teljski avioni napast će zaleđe sa raznim bombama: razornim, 
požarnim i punjenim bojnim otrovima. 

U savezu sa upoznavanjem civilnog stanovništva sa obra- 
nom od napadaja iz zraka zanima to stanovništvo i manje poz- 
nata, ali veoma važna, tema o zaštiti hrane od djelovanja boj- 
nih otrova. Kada se za vrijeme prošlog svjetskog rata uvelo 
ratovanje sa bojnim otrovima, odmah se je nastojalo da se 
pronađu i sredstva za zaštitu ljudi i životinja. Načinjene su 
maske i zaštitna odijela, ali na zaštitu i dezintoksikaciju hrane 
nije se svraćala tolika pozornost, i to iz razloga što su skladišta 
hrane bila duboko u zaleđu zemlje, gdje se nije vodio rat. 

No kako vidimo iz sadašnjeg rata, zemlja može biti blo- 
kirana t. j. zemlji opkoljenoj neprijateljem može se zapriječiti 
bilo kakav dovoz hrane i drugog materijala. Također znademo, 
da skladišta hrane mogu biti napadnuta od neprijateljskih 
aviona. Uz razaranje skladišta hrane pomoću razornih bombi 
brana može biti zatrovana raznim bojnim. otrovima, Tu se po- 
stavlja veoma važno pitanje, kako ćemo hranu preventivno za- 
štititi od djelovanja bojnih otrova. Drugo je isto tako važno 

pitanje, šta ćemo učiniti sa zatrovanom hranom t. j. dali se 
može zatrovana hrana očistiti od bojnih otrova i za ljudski uži- 
tak ponovno učiniti sposobnom ili treba tu hranu uz sve mjere 
opreza uništiti. ' 

Ovo drugo pitanje — t. j. pročišćavanje hrane od bojnih 
otrova — osobito je važno za skladišta hrane gdje su pohra- 
njene veće količine. I ako se naime može u pojedinačnom ku- 
ćanstvu zatrovanu hranu bez poteškoća uništiti, kod centralnih 
skladišta ne smijemo tako olako postupati. Sa hranom se u 
ratu mora štedjeti, što više i u inače hranom bogatim kra- 
jevima. 

Obzirom na težak proces dezintoksikacije hrane t. j. pro- 
čišćavanja hrane od bojnih otrova te utvrđivanja ponovne spo- 
sobnosti za ljudski užitak, od velike je važnosti preventivna 
zaštita hrane. 


Opasnosti od uživanja zatrovane hrane 


Uživanje zatrovane hrane ili vode prouzrokuje teška, 
akutna i kronična obolenja želuca i crijeva, a može dakako pro- 
uzročiti i smrt. Stepen otrovanja ovisi o vrsti hrane, koja je 
zatrovana, o tome u kojoj je količini i kroz koje vrijeme zatro- 
vana, te o mogućnosti rastvaranja dotičnog bojnog otrova. 
Plinovi i pare ne pružaju nikada toliko opasnosti kao tekući 
bojni otrovi i oni koji sadrže arsen. 

Prvi simptomi otrovanja hranom zatrovanom sa bojnim 

otrovima jesu gubitak teka, nemir, povraćanje, slinjenje i bolni 
proljevi. 
O velikoj opasnosti od uživanja hrane zatrovane sa bojnim 
otrovima pokazuju slijedeći podaci dobiveni pokusom na ži- 
votinjama. Hrani ili vodi za konja dodan je 1 gram tekućeg 
iperita. Konj ugiba za 8—5 dana, a eventualno i prije. Kod sla- 
bijih otrovanja životinja poboljeva kroz duže vrijeme, omr- 
šavi, vuče se tjednima i mjesecima dok na koncu ne ugine. 
Otrovanjem sa manje od 0,1 grama iperita, uz savjesno liječe- 
nje kroz duže vrijeme životinja se može spasiti. Pas ugiba na- 
kon 24 sata sa teškim simptomima otrovanja nakon užitka 
hrane kojoj je bilo dodano 0,1 grama tekućeg iperita. 

Kod otrovanja hranom zatrovanom sa bojnim otrovima 
preporuča se ako liječnik ne odredi drukčije — uzimati svakih 
2 sata 1 kavsku žlicu sode-bikarbone u čaši vode. 


Zaštita hrane od djelovanja bojnih otrova 


Radi teško provedive dezintoksikacije hrane u praksi i 
radi toga što je teško sigurno utvrditi da je ona ponovno spo- 
sobna za ljudski užitak, vrijedi pravilo, da hranu treba pre- 
ventivno što je moguće bolje zaštititi. Lakše je hranu zaštititi 
od djelovanja bojnih otrova, nego je od njih očistiti! Zaštita 
hrane je lakša nego zaštita ljudi, jer kod zaštite hrane ne do- 
lazi na pr. u obzir promjena istrošenog filtra i t. d. 

Pita se, kako da hranu zaštitimo preventivno od djelova- 
nja bojnih otrova i to sa minimalnim troškovima? Čišćenje od 
bojnih otrova dolazi u obzir samo kod hrane, koja nije njime 
u velikoj količini zatrovana; inače treba hranu uništiti. Za pre- 
ventivnu zaštitu hrane od djelovanja bojnih otrova zadovo- 
ljavaju jednostavne mjere. 

Kod djelovanja bojnih otrova na hranu razlikujemo: 

1. hranu koja sadrži mnogo vode: povrće sviju vrsta, sa- 
late, luk, svježe meso, voda, mlijeko i t. đ., 

2. hranu koja sadrži malo vode: suha hrana sviju vrsta, 
žitarice, brašno, grahorice, sir, mast it. d, i ' 

3. konzerve (voća, povrća, mesa i t. d.), hranu pohranjenu 
u izoliranim drvenim sanducima, glinenim loncima i slično. 

Kao što bi svako pojedino kućanstvo u vrijeme opasnosti 
rata trebalo da ima rezervne hrane za nekoliko dana, tako su 
dužni država i gradovi spremiti veće količine hrane za svoje 
stanovništvo. Za državu i gradove preporuča se čuvanje hrane 
u nekoliko skladišta, koja bi bila na raznim mjestima, a ni- 
kako ne u jednom centralnom skladištu. Kod napadaja nepri- 
jateljskih aviona nije vjerojatno, da će baš sva skladišta biti 
napadnuta najednom, dok kod centralnog skladišta postoji ve- 
lika mogućnost. Nadalje: ta skladišta treba da budu daleko od 
važnih vojnih i industrijskih objekata, željeznica, i; drugih 
javnih zgrada što je sve glavni cilj napadaja neprijateljske avi- 
jacije. Preporuča se po mogućnosti skladišta hrane smjestiti 
na periferiji grada, obližnjim selima i inače beznačajnim mje- 
stima, što se sve već za vrijeme mira mora odrediti. Nadalje 
se preporuča, da skladišta budu na višim mjestima, a okolina 
pošumljena. 

Hranu treba držati odjeljeno i to u manjim količinama, a 
nikako ne u velikim. Hranu treba u tim skladištima brižno po- 
kriti nepropusnim materijalom kao krovnom ljepenkom, impre- 
gniranim papirom-platnom i t. d., ili spremiti u zatvorenim, su- 
him i zračno nepropusnim prostorijama. Veliki magazini, le- 
dane, podrumi, silosi i druga skladišta, prave se nepropusriima 
za zrak pomoću raznih izolacionih i apsorpćionih sredstava. 
Male posude čine se nepropusnima pomoću parafina. 

U koliko se hrana čuva u vrećama, to se preporučuju vreće. 
iz gustog i čvrstog platna, gusto obšivene i dvostruke. Između 
vreća treba umetnuti čvrsti ili impregnirani papir, a mogu se 
upotrebiti vreće iz impregniranog materijala nepropusnog za 
kožne otrove (iperit). U tim vrećama — tako rekuć zračno ne- 
propusnim — ne mogu se kroz duže vrijeme čuvati žitarice, 
brašno i slično, jer postoji opasnost samoupaljenja t. j. žitarice 
bi proklijale, a brašno bi se pokvarilo, postalo bi gorko, ljepivo 
te neprikladno za ljudski užitak: 

Kod domaćinstva potpuno zadovoljava zatvaranje hrane u 
običnim dobro zatvarajućim ormarima, loncima ili limenim ku- 
tijama sa dobro zatvarajućim poklopcem te u drvenim sandu- 
cima obloženim limom. Radi bolje zaštite preporuča se naknadno 

obložiti ili umotati u papir, po mogućnosti impregnirani. Suha 


hrana kao dvopek, keksi i t. d. mogu se umotati u celofanski. 


papir. Vodu treba spremiti u nepropusnim sudovima (željeznim 
cisternama, burađi i sl.). U koliko se voda za piće nalazi u sta- 
klenim bocama, treba čep, ako je iz pluta, izolirati, pomoću 
parafina ili voska. 

Površina nekih živežnih namirnica pruža sama kroz neko 
vrijeme stanoviti otpor protiv prodiranja tekućih bojnih otrova 
u unutrašnjost namirnica. To je tako zvana naravna zaštita. 
Tako na pr. kap iperita brže i lakše će prodrijeti u unutrašnjost 
krumpira nego jabuke. Tanki sloj voska, kojim je obložena 


vanjska strana ljupine jabuke pruža taj otpor. . 
Slijedeća tabela pokazuje zaštitnu vrijednost raznih vrsta 
zavojnog materijala protiv prodiranja bojnih otrova. 


Vrsta zavojnog materijala 


1 


Zračno nepropusne i ne- 
otvarane limene kutije 
konzerva 


. Zračno nepropusne boce 


od stakla i glineno po- 
suđe 


. Impregnirane drvene ba- 


čve (za pohranu teku- 
ćina, vina, piva itd.) 


. Drveni sandđuci, debela 


ljepenka 


. Impregnirane tkanine, 


vošćana ljepenka, celo- 
fan-papir 


. Papir nepropustan za 


mast 


. Tanka ljepenka, običan 


papir 


. Obične vreće, tkanine 


Zaštita 


Potpuna zaštita protiv sviju 
vrsti bojnih otrova u tekućem 
i plinovitom stanju. 

Ako je čep ili poklopac od 
stakla, kovine, bakelita ili slič- 
nog materijala zaštita je pot- 
puna. Ako su pak grlo boce ili 
otvor posuđe pokriveni sa papi- 
rom nepropusnim za mast, za- 
štita je potpuna protiv plinova 
i pare, dok protiv tekućih boj- 
nih otrova štiti samo kroz kraće 
vrijeme i to samo ako ih imade 
malo. 

* Potpuna zaštita protiv pare i 
plinova, dok protiv tekućih boj- 
nih otrova samo ako ih imade 
malo. 

Ako dobro zatvaraju, dobra 
je zaštita protiv plinova i pare. 
Tekuće bojne otrove upija! 

Potpuna zaštita protiv sviju 


vrsta bojnih otrova u tekućem. 


i plinovitom stanju. 

Dobra zaštita protiv plinova i 
pare, a djelomična zaštita pro- 
tiv. tekućih bojnih otrova. 

Ograničena zaštita protiv pli- 
nova i pare, a protiv tekućih 
bojnih otrova ne zaštićuje u- 
opće. 

Ne zaštićuje niti protiv te- 
kućih niti plinovitih bojnih otro- 
va! 

Čišćenje zatrovane hrane 


Radi li se o zatrovanju većih skladišta hrane sa bojnim 
otrovima, treba nakon izvršenog napadaja najprije utvrditi 
opseg zatrovanja te prvih nekoliko dana hranu ne izdavati. 
Prema izgledu, mirisu i pomoću raznih pomagala, a pod nad- 
zorom stručnjaka treba utvrditi da li je hrana zatrovana, sum- 
njiva da je zatrovana, ili sigurno nije zatrovana. 

Ako je hrana zatrovana sa bojnim otrovima treba naj- 
prije odijeliti jako zatrovani dio od ostaloga. Hrana koja nije 
zatrovana tekućim bojnim otrovima, nego samo parom, može 
se općenito uživati nakon dobrog zračenja, ali uz stanovite mjere 
opreza! Ako je hrana ili omot samo mjestimice poštreana boj- 
nim otrovom, zagađene dijelove odnosno omot treba otstraniti. 


ver 


Najvažnija i najjednostavnija sredstva za čišćenje od boj- 
nih otrova jesu sunce, zrak i voda! Upotreba agresivnih kemi- 
kalija u svrhu čišćenja hrane od bojnih otrova je zabranjena! 
Poslije svakog čišćenja hrane od bojnih otrova preporuča se 
uvijek pokusno hranjenje životinja. 

Prema. fiziološkom djelovanju bojnih otrova na čovječji 
organizam oni su svrstani u 4 skupine i to: zagušljivce, kožne 
otrove, nadražljivce (suzavce i kihavce) te prave otrove. 

Pita se: koji se bojni otrovi dadu otstraniti pomoću sun- 
čanja, zračenja i vode? 

Pomoću sunčanja i zračenja dadu se otstraniti bojni otrovi 
skupine zagušljivaca i to fosgen i perstof; dalje neki suzavci 
osim kloracetofenona, kožni otrovi se veoma polagano ras- 
tvaraju. 

Luizitom zatrovanu hranu treba uvijek uništiti! 

Laički može se mirisom utvrditi da li je hrana očišćena od 
bojnih otrova, no hrana može biti štetna po zdravlje i ako se 
miris više ne primjećuje. 

Hrana zatrovana u maloj količini sa bojnim otrovima 
skupine nadražljivaca može se uživati nakon nekog vremena 
kada se je otrov ispario, no kod tih otrova postoji opasnost 
kroničnog otrovanja sa arsenom! 

Hrana zagađena u običnim koncentracijama tvarima za 
zamaglivanje može se uživati! 

U kojoj mjeri će hrana poprimiti miris i okus po bojnim 
otrovima ovisi od naravi bojnih otrova i svojstvu hrane. I mi- 
mo opasnosti otrovanja uživanjem zatrovane hrane, ista se ne 
može upotrebiti radi lošeg okusa i mirisa. 

Hrana koja sadrži mnogo vode, apsorbira fosgen i perstof 
jače od hrane koja sadrži malo vode. Kožni bojni otrovi prodiru 
u hranu sa malo vode dublje nego u hranu sa mnogo vode. 

Bojni otrovi skupine zagušljivaca (u glavnom fosgen i 
perštof) otcjepljuju u dodiru sa vodom odnosno sa hranom, 
koja sadrži mnogo vode veoma brzo solnu kiselinu. Nakon 
snažnog zračenja i sunčanja ili djelovanja toplog suhog zraka 
može se ne previše zatrovana hrana bez daljnjega uživati. Na- 

stala solna kiselina i drugi raspadni produkti nisu više toliko 
opasni, osim ako je hrana bila tim otrovima zatrovana u ve- 
likoj mjeri. Tako na pr. ako je povrće promijenilo boju, vanjski 
dijelovi uvenuli i sl. Hrana koja je bila zatrovana u većoj mjeri 
bojnim otrovima skupine zagušljivaca nije više prikladna za. 
ljudski užitak, ukoliko se ne da otstraniti nastala solna kiselina 
pranjem sa razrjeđenom sodom i većom količinom vode. Me- 
đutim kod toga se pranja gube najvrijednije tvari kao mine- 
ralije i vitamini. Što se tiče dokaza fosgena poštreanog na 
hrani pomoću mirisa, to se on već nakon kraćeg vremena veo- 
ma slabo ili uopće ne primjećuje, što pak dokazuje, da se on 
na hrani rastvara. 

Kloracetofenon i klorpikrin otstranjuju se kod hrane koja 
sadrži malo vođe lagano, i to kao i fosgen, pomoću snažnog 
zračenja. Naprotiv hrana koja sadrži mnogo vode, nije više 
prikladna za užitak, i to ne toliko radi otrovnosti koliko radi 
lošeg okusa i podražaja na sluznice. Prema nekim autorima 
kruh, ako se ponovno prepeče, prikladan je za užitak. 

Hrana koja sadrži malo vode, a zatrovana je klorom, može 
se nakon snažnog zračenja uživati. Veće količine klora otstrane 
se kod prerade pećenjem. Kruh zatrovan klorom mora se po- 


novno prepeći. Ako se klor — kod hrane koja sadrži mnogo 
vođe — ne otstrani zračenjem treba tu hranu uništiti. Suvi- 


šan klor može se otstraniti — u koliko to dopušta narav hrane 
— pomoću tzv. »antiklora« t. j. natrijeva tiosulfata. 

Poznato je, da se bojni otrovi ne upotrebljavaju samo po- 
jedinačni već također i pomiješani. Kod upotrebe fosgena i per- 
Šštofa u kombinaciji sa arsentrikloridom i cintetraklorinom, koji 
sa vodom daju arsensku odnosno kositrenu kiselinu kraj solne 
kiseline, treba najprije nastale kiseline neutralizirati pomoću 
otopine sode, i konačno zračiti. 

Nitrozni plinovi otstranjuju se kod hrane koja sadrži malo 
vode pomoću intenzivnog zračenja, a kod hrane sa mnogo 
vode ispiranjem sa otopinom sode. 

U koliko su kutije konzerva i omoti slično pohranjene 
hrane zatrovani bojnim otrovima skupine zagušljivaca, treba 
ih samo oprati otopinom sode te vrućom vodom i osušiti. 


“Kožni bojni otrovi (iperit) hvataju se u tekućem stanju 


— radi svoje velike prodornosti, veoma slabe hlapivosti i veo- | 


ma polaganog rastvaranja (hidrolize) — čvrsto svih stvari, pa 
tako i hrane. Ti bojni otrovi mogu kod suhog i hladnog vre- 
mena ostati djelotvornima i po nekoliko tjedana. Radi toga 
pretstavlja hrana zatrovana tim otrovima veliku opasnost otro- 
vanja. Najjednostavnije i najosjetljivije (određivanje kožnih. 
bojnih otrova je mirisom. Kod zatrovanja hrane kožnim otro- 
vima od velike je važnosti da li je zatrovanje slabo ili jako. 


Slabo je zatrovanje onda, kada nailazimo na pojedinačne i. 
male kapljice, a jako kod mnogobrojnih i velikih kapljica. Kod 


slabog zatrovanja, i nakon što su kapljice ishlapile i miris ne- 

stao, postoji još opasnost otrovanja, te se zato preporuča po- 
kusno hranjenje životinja ili biološki pokus na miševima. 

Slabo zatrovane žitarice (raž, ječam, kukuruz, grahorice 
i dr.) treba kuhati u manjim količinama najmanje 1 sat. Kod 
tog kuhanja treba paziti na pare, jer su one otrovne. Vodu 
treba za vrijeme samog kuhanja više puta promijeniti, a ot- 
padnu vodu dezintoksicirati pomoću klornoga vapna. 


Hrana koja sadrži mnogo vode, kao na pr. povrće, ako je 
zatrovana i malenom količinom kožnih otrova u tekućem sta- 
nju nije više sposobna za užitak, dok je teško provesti njezinu 
dezintoksikaciju. 

Hrana koja je bila izložena samo djelovanju para kožnih 
otrova (iperita) može se uživati nakon višesatnog zračenja i 
sunčanja, ali samo onda ako nije bila nigdje poštreana kaplji- 
cama, što je međutim veoma teško utvrditi, pogotovo naknadno. 


Hranu koja je jako zatrovana kožnim bojnim otrovima 
treba uništiti, jer ti bojni otrovi veoma brzo prodiru u unu- 
trašnjost. 


Kutije posuda i konzerva u koliko nisu oštećene, treba 
oprati sa otopinom klornog vapna, isprati vodom i osušiti, a 
drvo spaliti. Kožni otrovi kao osobito persistentni, t. j. dugo- 
trajni bojni otrovi, mogu dugo vremena ostati na hrani i kroz 
to cijelo vrijeme zadržati svoje djelovanje. 


O snazi prodiranja kožnih bojnih otrova u razne živežne 
namirnice pokazuju slijedeći podaci o djelovanju iperita na 
mlinarske proizvode, i to na brašno i krupicu. 


iperit prodire kroz vreću: 


u brašno koje je prešano — nakon 1 sat 0,8 em duboko, 


u brašno koje nije prešano mč Aa dhe m 
u krupicu koja je prešana = kos. 28 » 
u krupicu koja nije prešana._,, 1, 25, 2» 


Kako vidimo, kod grublje i poroznije krupice iperit prodire 
dublje. 

.Hrana zatrovana iperitom može se uživati samo nakon 
savjesno provedene dezintoksikacije i nakon pregleda struč- 


njaka! Hranu i vodu zatrovane luizitom, koji također spada u 
skupinu kožnih otrova, treba uvijek uništiti! 


Kod hrane koja je bila izložena djelovanju bojnih otrova 
skupine nadražljivaca iz skupine kihavaca postoji opasnost 
otrovanja sa arsenom. Otrovanja sa arsenom mogu biti kro- 
nična. 

Hrana zatrovana sredstvima za zamaglivanje u običnim 
koncentracijama može se bez daljnjega uživati, osim kod ve- 
likih koncentracija! 

Djelovanje bojnih otrova na pojedine živežne namirnice 
i njihovo čišćenje 
Voda 


Za vrijeme rata postoji opasnost otrovanja bojnim otro- 
vima od užitka i upotrebe vode iz malih potoka, jezera, jama 
od bombi, otvorenih rezervoara i sl. Ne postoje opasnosti od 
zatrovanja tekućih voda (rijeka) plinovima i parama bojnih 
otrova u običnim koncentracijama, ali su one moguće kod za- 
trovanja velikim koncentracijama, na otvorenom terenu što je 
međutim veoma teško postići. Veliku opasnost zatrovanja vode, 
pogotovo voda stajačica, pružaju bojni otrovi skupine kožnih 
otrova i nadražljivaca. 

Fosgen i perštof pretvara voda brzo u solnu i ugljičnu ki- 
selinu, tako da nema više mogućnosti trovanja. Klorpikrin 
voda ne rastvara, te se radi nadražaja na oči i sluznice ona ne 
može uživati. Klor iz vode dade se otstraniti zračenjem i filtri- 
ranjem kroz aktivni ugljen. : 

U doticaju sa vodom veći dio kožnog bojnog otrova pada 
na dno u obliku malih kapljica, a tek mali dio se otapa (po pri- 
lici 1 gram po litri.) Rastvaranje (hidroliza) iperita je pola- 
gana, a ovisi o cirkulaciji i temperaturi vođe. Jedan dio otrova 
ostaje u mnogo slučajeva na površini kao tanka kožica, Ako 
smo iz nužde zagrabili vodu iz jame za koju predmijevamo da 
bi mogla biti zatrovana kožnim otrovom, treba vodu ostaviti 
neko vrijeme na miru, a zatim 2/3 sadržine preliti u drugu čistu 
posudu. Ako se sumnja da voda sadrži još otrova, treba vodu 
ostaviti još neko vrijeme na miru te tada je ponovno preliti u 
čistu posudu. Voda se može za veću sigurnost i prokuhati kod 
čega treba biti na oprezu radi otrovnih para, ili je pak pro- 
cijediti kroz aktivni ugljen. Voda koja nije za piće može se pro- 
čistiti od iperita pomoću kloramina ili hipoklorne kiseline (Eau 
de Javelle). Na 1 litru vode uzima se 6—7 cm3 hipoklorne ki- 
seline, od čega će voda poprimiti miris po češnjaku, ali ne će 
više biti otrovna. 

Kod zatrovanja vode sa nadražljivcima postoji i nakon 
kuhanja opasnost otrovanja sa arsenom. Od pranja i kupanja 
tijela kao i od rublja pranog u vodi zatrovanoj sa nadražljiv- 
cima koji sadrže arsen, može doći do neugodnog no većinom 
brzo prolaznog nadražaja kože, a osobito na osjetljivim dijelo- 
vima tijela. 

Vodu zatrovanu luizitom ne možemo u nikojem slučaju 
upotrebiti niti za piće niti za pranje! 


Meso 1 kobasice 


Meso i kobasice pohranjene u većim količinama treba po- 
kriti krovnom ljepenkom odnosno umotati u papir nepropustan 
za mast, ili u celofan. Kobasice umotane u celofan treba ču- 
vati od vlage! Kod transporta mesa preporučuje se upotreba 

manjih komada i to od 5—10 kilograma, umotanih u perga- 
mentni papir i pakovanih u dobro zatvarajućim drvenim san- 
ducima, koji su izvana također obloženi papirom. Kod ovako- 
vog pakovanja — gotovo zračno nepropusnog — treba biti na 
oprezu, osobito u toplije vrijeme, radi lahke pokvarljivosti 
mesa. 

Mast treba spremati u limenim posudama, ili drvenim san- 
ducima, koje treba izvana obložiti sa pergamentnim papirom. 

Kod klanja stoke poštreane sa bojnim otrovima treba oso- 
biti oprez. Kožu životinja treba najprije dezintoksicirati i to 
otopinom kalium permanganata, klornog vapna, sode i sl. Kla- 
nje treba obaviti sa zaštitnim rukavicama, a ruke ili rukavice 
prije otvaranja utrobe oprati. Pluća zatrovanih životinja treba 
uništiti, a sirovo meso ne smije se uživati! Svježe toplo meso 
je osjetljivije t. j. apsorbira bojne otrove u većoj količini nego 
besta Smrznuto meso je najotpornije, no ono se inače lahko 

vari. 

Fosgen, perštof, cijanovodična, kiselina, amonijak, ugljični 
monoksid i rasvjetni plin apsorbirani od mesa, kobasica, masti 
i sira gube se nakon dužeg intenzivnog zračenja, te nisu više 
opasni po zdravlje. e 

Ne preporuča se pranje mesa zatrovanog sa fosgenom i 
perštofom, jer ne samo da to pranje nije potrebno nego se i 
meso poslije toga pranja brže kvari. 

Prema Farinu može se upotrebiti meso koje sadrži 3 
grama klora po 1 kilogramu mesa, nakon što se vanjski sloj 
odreže, a meso opere u razređenoj otopini sode te iskuha ili 
ispeče. Juhu dobivenu kuhanjem toga mesa treba baciti! Kod 
suhog mesa djelovanje klora je manje opasno, gubi se zrače- 
njem, a po potrebi i pranjem u razrjeđenoj otopini sode. 

Meso i kobasice, slabo zatrovane kožnim otrovima (iperit), 
mogu se nakon opreznog kuhanja uživati. Kod kuhanja treba 
osobito paziti radi otrovnosti pare koja tu nastaje. Iskunava- 
njem mesa slabi se njegova kvaliteta, a juha nije u nikojem 
slučaju za užitak. Manje količine mesa i kobasica zatrovane u 
većoj mjeri iperitom treba apsolutno uništiti. Ako su veliki 
komadi mesa poštreani kožnim otrovima, otrov treba najprije 
otstraniti, dotična mjesta isprati razrjeđenom otopinom kali- 
jeva permanganata i konačno velikim noževima odrezati gornji 
sloj u debljini od 1 centimetra. Jednostavno namakanje mesa 
u 3—5% otopinu kalijeva permanganata kao i t. zv. »pajca- 
nje« u svrhu sušenja ne dovodi do cilja, a meso: dobiva od ka- 
lijeva permanganata ružan izgled. : 


Žito i brašno : 
"a Žito zatrovano zagušljivcima, ili kožnim otrovima u ma: 
loj mjeri (t. j. sa parom) treba rasprostrijeti po podu, po mo- 


gućnosti na otvorenom prostoru, te češćim prosijavanjem i lo- 
patanjem kroz duže vrijeme pustiti da se dobro prozrači. Ako 

je žito zatrovano kožnim otrovom u tekućem stanju, treba 
gornji zatrovani sloj u debljini od 10 centimetara (a prema po- 
trebi i više) otstraniti i uništiti. Zatvorene prostorije preporuča 
se grijati tako, da temperatura u njima bude iznad 200C i uči- 
niti promaju. 

Od brašna zatrovanog zagušljivcima ili parom iperita može 
se peći kruh bez prethodnog čišćenja od tih otrova. Brašno za- 
trovano tekućim iperitom ne smije se u nikojem slučaju upo- 
trebiti. 


Mlijeko 


Kod mlijeka, ako je zatrovano iperitom, treba postupati sa 
mnogo više opreza nego je to slučaj kod vode. Radi sadržaja 
masti u mlijeku mogu ostati i veće količine otrova kroz duže 
vrijeme u nerastvorenom stanju. Iperit pada u kapljicama na 
dno kao i kod vođe, no miješanjem može se ipak jedan dio 
otrova otopiti. 

Mlijeko zatrovano iperitom jako je otrovno i nije nikako 
za užitak! Zatrovano mlijeko ne može se kuhanjem pročistiti, 
jer se gruša. Mlijeko koje je bilo izloženo makar i parama ipe- 
rita, nije za užitak. 


Sir 


Sir u kutijama, a pogotovo ako je umotan u staniol, pot- 
puno je zaštićen od djelovanja bojnih otrova. U koliko je sir 
bio direktno izložen djelovanju klora, nije više za užitak, jer 
se djelovanjem klora rastvara mast u siru. 


Jaja 


Na sadržinu jaja — u koliko su cijela i nenapuknuta — 
nemaju bojni otrovi skupine zagušljivaca i nadražljivaca ni- 
kakvog djelovanja. U koliko su jaja poštrcana kožnim bojnim 
otrovom treba ih oprati u vodenoj otopini klornog vapna. Od 
toga pranja jaja će poprimiti neznatni miris i okus po kloru. 
Napuknuta, a zatrovana jaja, ne mogu se u nikojem slučaju 
upotrebiti! 


Hrana u konzervama i sličnim zamocima 


Hrana u neoštećenim omotima iz papira nepropusnog za 
mast, ili celofana, ili pak u limenim kutijama, glinenim po- 
sudama, staklenim bocama i sličnom u koliko je samo izvana 
zagađena bojnim otrovima, može se uživati. U koliko je taj 
vanjski omotni materijal zagađen kapljicama iperita, omotni 
materijal treba otstraniti odnosno oprati — već prema nje- 
govom svojstvu — otopinom kalijeva permanganata ili klor: 
noga vapna i mnogo vode te konačno osušiti. o 

Zaključak 


Prema svemu naprijed navedenom, razabire se, da čišćenje 
zatrovane hrane od bojnih otrova nailazi u praksi na velike. 
poteškoće. U prvom redu treba utvrditi, da li je hrana zatro- 
vana, kojim bojnim otrovom i u kojoj količini. Identifikacija 
bojnih otrova je veoma teška, prvo, jer se oni ne upotrebljavaju 
samo pojedinačno, i drugo, rađi njihovog rastvaranja. Kada 
pak se znade koje opasnosti pruža užitak zatrovane hrane, 
preporuča se rađe jedna mjera opreza više, nego jedna manje. 
Radi poteškoća oko ishrane stanovništva u ratu, mora se na- 
stojati hranu što bolje preventivno zaštititi. Ukoliko pak hrana 
bude zatrovana, treba savjesno upotrebiti postojeća sredstva 
da se ponovo učini prikladnom za ljudski užitak. 

“Nadalje se preporuča, da skladišta hrane budu pod stalnim 
nadzorom stručnjaka kemičara, kojima će biti zadaća da hranu 
preventivno što bolje zaštite i pravodobno uklone uzroke even- 
tualnog kvarenja, a pokvarenu ili zatrovanu hranu učine po 
mogućnosti ponovno prikladnom za užitak, odnosno odrede je 
za industrijsku preradu ili uništenje. 

Dr. Zdenko Vinski, Zagreb: 


Kulturna dobra i suvremeni rat 
Prilog civilnoj zaštiti spomenika i zbirki 


Za, vrijeme studija u Beču imao sam prilike da u vezi 
s muzeografskim problemima usput upoznam i neka pita- 
nja civilne zaštite, na koja se osvrnuo u svojim tečajevima 
g. Stix, ravnatelj »Kunsthistorisches Museum«-a. Upo- 
redo prišla je rješavanju tog pitanja i uprava bečkog 
»Museum fir Vč&ikerkunđe«, koji je bio u uskom dodiru 
s institutom mog bivšeg učitelja Koppersa. Naročiti je 
utisak na mene učinila jedna diskusija u okviru I. među- 
narodnog kongresa za folklor, održan u ljetu 1937. u Pa- 
rizu. Ugledni francuski stručnjaci gg. Rivet, Rivičre, 
Groussetidr., koristeći se posrednim putem iskustvima 
španjolskog rata u tom smjeru, počeli su već tada — kako 
su mi u razgovoru saopćili — smišljati plan zaštitnih 
mjera u svojim zbirkama. Poticaj za ovo dao je šef svih 
francuskih državnih muzeja g. Verne. Tako su u pravi 
čas učinjeni prvi koraci za zaštitu kulturnih dobara, 


Već Polibije ustaje protiv uništavanja spomenika za 
vrijeme rata. U doba antike bio je naime običaj da se umjet- 
nički spomenici, ukoliko nisu pali žrtvom rata, odvlače kao 
plijen iz zemlje pobijeđenoga. Oni su, uz ostale manifestacije, 
u zemlji pobjednika služili kao trofeji u triumfu. Povijest za- 
vojevačkog Rimskog Imperija obiluje čitavim nizom takvih 
postupaka. Nedjela barbara, koji su, srušivši Rimski Imperij, 
nemilosrdno uništavali kulturno-povijesne spomenike za svo- 
jih pljačkaških pohoda, daju biljeg čitavom srednjem vijeku. 
Ma da je kultura srednjeg vijeka bila u izvjesnom smislu po- 
tencirana (vlast crkve, pa feudalizam — ta čudna mješavina 
barbarstva i civilizacije!), ipak ne prestaje uništavanje čak i 
vjerskih spomenika, o čemu nam ne govore samo križarske 
vojne. Još u 16. stoljeću traje ovo stanje, osobito kod nas za 
turskih najezda. U 18. stoljeću prilike su se poboljšale, jer uni- 
štavanje kulturnih dobara jenjava. 

Francuska revolucija nije suviše štedjela umjetničke spo- 
menike i sl., što je i razumljivo; međutim, za doba Napoleona 
dovučena je u Pariz sva sila umjetnina iz zaposjednutih ze- 
malja. Ovaj primjer u 19. stoljeću slijede Englezi i dr. upo- 
redo s kolonijalnim osvajanjima. — Sada se ponovo javljaju 
u većoj mjeri glasovi u obranu kulturnih dobara, koji konačno 
dovode do međunarodnih konferencija u Haagu (1874., 1899., 
1907.). Na njima je riješeno, pored drugog, da se pristupi za- 
štiti kulturnih dobara — u okviru međunarodnog prava — 
kako slijedi: Zabranjeno je oštećivanje ili uništavanje na bilo 

koji način svih onih objekata ili ljudskih nastamba, koje su 
neutvrđene, a ne brane se od neprijatelja; posebno treba vid- 
ljivo označiti umjetničke spomenike i t. d., kako ne bi bili pred- 
met gađanja. Samo se po sebi razumije da u tom slučaju oni 
ne smiju biti upotrijebljeni u vojne svrhe. — Ova su načela 
vrijedila u. teoriji do svjetskog rata, ali u praksi često nisu 
primjenjivana (Ypern, Louvain, Reims, Venecija, poljski dvor- 
ci). Uzrok tome uništavanju bila je, obično, nova ratna tak- 
tika, koja je prolazila za vrijeme svjetskog rata kroz različne 
faze razvitka. Ona nije htjela ni mogla u mnogo slučajeva da 
uzme u obzir spomenuta načela. Jedan primjer: čuvena gotička, 
katedrala u Reimsu služila je navodno Francuzima kao osma- 
tračnica, pa je teško stradala. Mirovni ugovori, koji svakako 
predstavljaju veoma zanimljive stranice u diplomatskoj povi- 
jesti moderne Europe, izrijekom su tražili, opet, vraćanje onih 
dragocjenih umjetnina što su nasilno bile odvučene iz Belgije. 
Haška konferencija, održana 1922—23., pokušala je da udari 
temelje međunarodnom zračnom pravu, koje, uostalom, ni do 
danas nije potpuno normirano. Svaka država, nadalje, valja 
sama da odlučuje o tome što se ima smatrati povijesnim, od- 
nosno umjetničkim spomenikom. Ovamo spadaju, dakako, i t. 
zv. »znanstveni spomenici« (na pr. za nas toliko važna isprava 
nadbiskupa Felicijana o utemeljenju biskupije zagrebačke). U 
stvari dosada se malo tko držao tih idealnih zaključaka, što 
nam rječito kazuju događaji posljednjih godina: Kina, Abesi- 
nija, Španija i — last not least — Poljska. 

Za razliku od dosadašnjih ratova, kada se borilo isklju- 
čivo na fronti, a pozadina je bila manje-više zasebno, netaknuto 
područje, danas u »totalitarnom« ratu borbeno se područje 
proširuje na cio narod. Uzrok tome je poglavito avijacija, koja 
djeluje u vertikalnom smjeru eksplozivnim, kemijskim i upa- 
ljivim sredstvima; fronte za prijašnjih ratova značile su dje- 
lovanje u horizontalnom smjeru. Ta je činjenica od presudne 
važnosti. Pozadina mora zbog općenite nesigurnosti da provede 
svoju zaštitu. 

U vezi s tim gotovo sve europske države, prema potrebama 
i mogućnostima, organiziraju civilnu zaštitu, u koju spada 
među ostalim i zaštita kulturnih dobara. Lijep primjer pruža 
nam Nizozemska. Njena vlada pokušala je diplomatskim pu- 
tem, u okviru Društva Naroda, da uvede međusobnu skrb 
umjetničkih spomenika. To međutim nije uspjelo, ali zato se 
sama pobrinula za cijeli svoj inventar kulturnih dobara, koju je 
akciju vodila posebna komisija povjerenstva za čuvanje spome- 
nika. U Nizozemskoj su danas izvršene mnogobrojne mjere, a 
dijele se na administrativne i preventivno-tehničke. Postoji točan 
popis svekolikog materijala, te se na poseban način čuvaju po- 
kretni spomenici, a zasebno nekretnine, Sve tehničke mjere 


provedene su po unaprijed utvrđenom planu. Ovdje — a to vri- 


jedi i za druge države — postupa se prema slijedećem načelu: 
pokretni materijal spomenika pohranjuje se u muzejskim po- 

drumima, ukoliko oni odgovaraju ovoj svrsi, dok se najvrijed- 
niji spremaju u još sigurnija skloništa bilo u gradu ili izvan 
njega. (Tako je Rembrandtova » Noćna straža« rafinirano mon- 
tirana na jednu napravu, pomoću koje se ona jednostavno u 
slučaju opasnosti spusti u zaštićeni podrum Rijks-Museuma u 
Amsterdamu. Slično se postupa i s drugim umjetninama.) Ne- 
pokretni spomenici zaštićuju se obilnim naslagama vreća na- 
punjenih pijeskom ili zemljom i drvenim skelama. — Radi blize 
ratne opasnosti Švicarska savezna vlada prenijela je iz Basela 
u Bern, na sigurno mjesto, poznate zbirke umjetnina, među 
kojima je i niz glasovitih Holbeinovih slika. 
Još ćemo se osvrnuti na Francusku, u kojoj je zaštita kul- 
turnih dobara upravo uzorna, o čemu imamo izvjesne podatke. 
G. Huisman, glavni ravnatelj »lijepih umjetnosti« Francu- 
ske Republike, izradio je sa svojim brojnim suradnicima (kon- 
zervatori, arhitekti) do u pojedinosti čitav sistem za zaštitu 
spomenika. Sve mjere sigurnosti bile su poduzete već daleko 
prije opće mobilizacije. Utrošeno je samo 1938. oko 20,000.000 
* franaka, a ove godine kud i kamo više. Tako su na pr. sku- 
pocjeni srednjovjekovni prozori svih francuskih katedrala i cr- 
kava oprezno razloženi i pohranjeni na sigurna mjesta pod 
nadzorom stručnjaka g. Planchenaulta; isto je učinjeno 
s vrijednim starinskim pokućstvom pod nadzorom g. Verri- 
era. — U Francuskoj postoje pored državnih muzeja (musees 
nationaux) i gradski muzeji. Gg. Verne i Jaujard, šefovi 
akcije za zaštitu državnih muzeja, pobrinuli su se ne samo za 
gradske muzeje već i za privatne zbirke. Danas je čitav inven- 
tar svih francuskih muzeja, pored gorostasnog pariškog Musće 
de "Homme i malih provincijalnih, deponiran u sigurnim mu- 
zejskim skloništima, ili evakuiran. Ova i ovolika skrb Francuza 
za kulturna dobra uopće, nimalo nas ne čudi kad znamo, da 
je upravo u Parizu sjedište međunarodnog ureda za muzeje, 
koji izdaje najbolji muzeografski časopis »Mouseion« u redak- 
ciji g. Foundoukidisa. — Ne manja pažnja posvećena. 
je bibliotekama i arhivima. Za nepuna 72 sata odvezen je ogro- 
man dio knjiga, rukopisa, grafika, medalja i dr. na specijalnim 
kamionima iz najbogatije knjižnice svijeta, pariške Biblio- 
theque Nationale. Opsežne mjere poduzele su dakako sve druge 
biblioteke. Koristeći se povijesnim iskustvom — da su Francuzi 
u 12. stoljeću, za rata što ga je vodio Filip II. August protiv Ri- 
karda Lavljeg Srca, izgubili pored bitke i arhiv — pobrinuli 
su se današnji francuski arhivari da u ogromnim arhivima iz- 
luče iz tona papira i pergamene ono što je najvrijednije. Da- 
kako da je ovdje veoma teško postaviti ispravan kriterij i do- 
sljedno ga se držati u čitavu poslu. Inspekciju biblioteka ima g. 
Cain, arhiva g. Caron. Toliko o inozemstvu. 

U čemu je zapravo vrijednost jednog kulturnog dobra? — 
Da bismo utvrdili njegov kvalitet, treba da postavimo izvje- 
stan kriterij. On nije i ne može biti apsolutan. I upravo radi 
njegovog relativnog značaja, ogleda se pri odabiranju materi- 

jala kultura i erudicija stručnjaka. Postoje različite kompo- 
nente koje uzimamo u obzir kada postavljamo svoj kriterij. Je- 
dan spomenik može da bude od povijesnog značenja; ima pak 
takvih spomenika koji su u isti mah i od velike umjetničke vri- 
jednosti. Održavati ovdje »ravnotežu«, znači rješavati vrijed- 
nost najsuptilnijih nuanca. Uzmimo za primjer umjetničke spo- 
menike koje mi Hrvati posjedujemo. Ako imamo da biramo. 
kome ćemo u pogledu skrbi dati prvenstvo: jednom lijepom no 
anonimnom rimskom kipu, ili natpisu s imenom kneza Brani- 
mira, onda, je jasno da će ovaj posljednji imati prednost — bez 
obzira na čisto umjetničku vrijednost. On je neobično važan 
kao fons primi ordinis za našu narodnu povijest. Nitko ne će 
tada estetičaru smjeti prigovoriti da je potpuno iznevjerio 
umjetničku komponentu kriterija. Ili da prijeđemo na drugo 
područje — etnografsko. Imamo da biramo između jedne sta- 
rinske peče iz okolice Siska i kožuha iz okolice Zagreba. Pred- 
postavimo da su oba predmeta od apsolutno iste umjetničke 
vrijednosti. Kojemu ćemo dati prednost? — Svakako peči iz 
okolice Siska, jer se ona, obzirom na izradu, gubi, dok kožusi u 
okolici Zagreba još uvijek »žive«. Ovdje je i opet pored umjet- 
ničke komponente u kriteriju pri odabiranju došla do izražaja 
kulturno-povijesna komponenta. 

Kao što smo vidjeli, postoji uska veza između civilne za- 
štite stanovništva i zbirki (muzeja, biblioteka i arhiva), a to je 
evakuacija. Da bi se ona kod nas uspješno provela, potrebno 
je udovoljiti određenim uvjetima. Problem je u tome da se pro- 
nađe prikladan prostor, kamo bi se evakuirani materijal smje- 
stio. Ovdje dolaze u obzir ladanjske kuće, zamci, dvorci, zatim 
seoske škole i uopće prostorije koje su udaljene od gradova, te 
ne leže u blizini vojnih objekata, tvornica i ostalih uočljivih ci- 
ljeva. Ove se zgrade moraju preurediti, kako bi što bolje od- 
govarale svojoj novoj privremenoj namjeni. Podrazumijeva se 
dakako da imaju stabilne temelje, prostrane, suhe i zračne pro- 
storije, pogotovo podrume. U potonje spremit će se najveće 
dragocjenosti, jer u ovom slučaju slove kao skloništa. Podrumi 


će donekle nadomjestiti prava, specijalno građena skloništa, 


jer ovih nemamo danas čak ni za bolnice i ljudstvo! Prijevoz 
materijala je veoma osjetljiv postupak, pa ga treba brižljivo 
pripremiti. Svaki predmet ima da nosi oznaku koja odgovara 
popisu. Preostali materijal u našim muzejima -— njega ćemo 
ovdje označiti kao »manje vrijedđan« u relativnom smislu — 
čuvat će se u podrumima muzejskih zgrada, od kojih, žalibože, 
nijedna ne odgovara suvremenim muzeografskim načelima. 
Kad je u pitanju klasifikacija i evakuacija materijala, među 
otežavajuće okolnosti spada i to što su naši muzeji često pre- 
trpani kako u zbirkama tako i u slagalištima. Ovo stanje treba 
da bude, u punom smislu riječi, memento za budućnost. Ide- 
alne muzejske zgrade, građene po načelima suvremene arhitek- 
ture — sa dovoljno svijetla i zraka — imat će željezno-beton- 
sku konstrukciju, krov i podove proviđene neupaljivim mate- 

rijalom. Podrumi će biti većih razmjera no dosada i unaprijed 
građeni kao moderna skloništa. 

Spomenike (statue na trgovima) i freske treba po mo- 
gućnosti odstraniti, ili, ako je to neprovedivo, obložiti po ino- 
zemnom uzoru vrećama s pijeskom i drvenim skelama. Arhi- 
tektonski spomenici ne mogu biti potpuno zaštićeni (crkve, po- 
vijesne zgrade i ostalo), ali ćemo zato fasade na pr. baroknih 
zgrada obložiti pijeskom i drvom, naročito osigurati vrata i 
prozore, a iz njih odstraniti sve umjetničke predmete, kao i one 
koji su lako upaljivi. Na žalost, protiv punog pogodka i onako 
ne koristi nikakva zaštita. 

Biblioteke i arhivi traže, po svojoj prirodi, neke izvan- 
redne mjere opreza. Materija, koja ispunjava te ustanove, pre- 
težno je — papir. Radi velike upaljivosti, mora se u ovim usta- 
novama naročita pažnja posvetiti požarnoj službi. Kataloge, 
kartoteke i ostala arhivalija, a pogotovo dragocjene rukopise, 


potrebno je osigurati prije svega drugog. Svekolika skrb u bi-- 


bliotekama, arhivima, muzejima i konzervatorskim uredima 
traži ne samo mnogo dobre volje i požrtvovnosti već i izvjež- 
bano osoblje i njegovu praktičku djelatnost na vrijeme. Obzi- 
rom na skučene mogućnosti naše sredine treba organizirati ka- 
dar agilnih dobrovoljaca, prijatelja znanosti i umjetnosti; 
stručno vođeni, a po prethodnom planu, oni bi još prije opće 
mobilizacije pomagali rad oko zaštite i spašavanja naših kul- 
turnih dobara.*) 


ž ž 
Resume 


La guerre contemporaine et les resultats de la culture, 
Contribution a la protection civile des monumenits et des colI- 
lections. 


Dans lVarticle ci-dessus, Vauteur parle d'abord de ces pre- 
mičres impressions sur la matičre traitće. Il jette un coup d'oeil 
sur Pćvolution historique des biens de la culture, particuličre- 
ment des oeuvres d'art, depuis Vantiquite jusqu'aux conf&- 
rences de la Haye, dćterminant la force destructive de la gu- 
erre totale d'aujourd'hui. Il attire Vattention sur les €fforts des 


*) Iz mnogobrojne stručne literature za civilnu zaštitu spominjem 
tek: Darsow—Miller—Nicolaus: Kommentar zum  Luftschutzgesetz. 
Miinchen 1939. — Instruktion fir den vassiven Luftschutz der Zivilbe- 
včlkerung. Bern 1936. — Spaight: Air power and war rigts. Lon- 
don 1933. 

Za muzeografiju značajne su publikacije: Catalogue, guide illustrć, 
section 1, Musćographie, Musćes et Expositions. Expo. int. 1937 Paris. 
— Musćographie, Architecture et Amćnagements des Musćes d'Art. 
Tome I-II. Madrid 1934.-Paris 1935. — Wildenstein: Musćes, enquete 
int. Paris 1937. x 

Konačno svraćam pažnju na razne časopise: Ivarchitecture d'au- 
jourd'hui. Paris. — Mouseion. Paris. — Protar. Bern. — P. Z. Korre- 
um Berlin. — Revue de Paris. — 'The illustrated London News. 
— Itd. g 

Pays-Bas, et parle de Vorganisation exemplaire de la France 


pour la protection de ses monuments, musćes, bibliothčques, 


archives nationales et communales. — L'auteur ćtablit un cri- 
tćrium. relatif a la classification du matćriel. Il faut &vacuer les 
richesses inestimables des musćes — faute d'abri — en des 


endroits dissćminćs, dans des ch&teaux a la campagne et dans 
des ćcoles de village. Le reste des richesses doit čtre cach€ dans 
les caves ou les souterrains des musćes. Les statues des places 
publiques et les fresques doivent &tre protegćes par des sacs 
de sable et par des constructions Ićgčres en bois, ainsi que les 
facades des 6difices et des ćglises de valeur. Il faut &galement 
penser a Vincendie €ventuel de nos bibliothčques, archives et 
partant demander le concours bćnćvole et le d€vouement public. 

Dr. Drago Chloupek, ći ' 
Jednostavni aparat za dobivanje kisika 


Prikazana je važnost primjene kisika u terapiji plućnog“ 
edema, te je izložen jednostavan uređaj za razvijanje kisika iz. 


kemikalija. 


Opstanak svih živih bića je vezan na: kisik; njime se služe 
čak i anaerobi, koji doduše mogu živjeti u atmosferi bez kisika, 
ali ga stvaraju u sebi iz hrane. Osnovni životni procesi — na 
pr. mijena tvari — vezane su uz oksidaciju. I s pravom je taj 
elemenat nosio Mayowljev stari naziv: spiritus vitalis, Spi“ 
ritus igneus — koji tačnije označava njegove osobine od onog 
uvriježenog Lavoisierovog termina: oxygčne oxygenium.*) 

Kisik je danas u svestranoj upotrebi. Da samo letimično: 
spomenemo: kisik se upotrebljava u autogenom svarivanju; 
pomoću kisika dobivaju se mnoge kemikalije (na pr. dušična 
kiselina iz dušika iz uzduha) ; uzduh se većim procentom kisika 
pušta u rudnike; aparate s kisikom trebaju bunardžije, va- 
trogasci baš kao i avijatičari; i kisik upotrebljava se u raznim 
prigodama i u medicini. On je preventivno sredstvo da spri- 
ječi oboljenje ili smrt — takve su maske ili izolacioni aparati 
s kisikom; no on je i važan therapeuticum, koji vraća zdravlje 
— često i u vrlo dezolatnim situacijama: davanje kisika kod 
utopljenika, kod obješenog, kod otrovanih s ugljenim monoksi- 
dom je sudbonosan zahvat. 

Uopće svaka anoksemija traži hitno kisik. A anoksemiju 
izazivaju mehaničke ili kemijske zapreke kod disanja. Zato je 
davanje kisika indicirano kod teških opsežnih pneumonija, kod 
plućnog edema, kod otrovanja raznim plinovima, itd. Daje 
se kod težih pneumo- i kardiopatija. Uzgred spominjemo, da 
su istom cilju donekle služile i kupke s kisikom, barem kod 
onih s bolesnim srcem. Kod takvih kupka nagomilali bi se 
mjehurići kisika na tijelu; tu bi stvarali mehanički nadražaj na 
kožu, ali jedan dio tog kisika bi se kroz kožu resorbirao. 

I kod terapije otrovanih bojnim otrovima kisik je vrlo 
važna potrepština. Osobito. kod onih otrovanih, gdje se po- 
javio plućni edem. To su u glavnom otrovani zagušljivcima i 
nitroznim plinovima; osim toga daje se kod otrovanja sa CO. 

Kod plućnog edema je kisik jedan član poznatog terapeut- 
skog trojstva: venesekcije, sredstva za jačanje srca i davanje 
kisika. Ovo trojstvo je conditio sine qua non svake terapije kod 
plućnog edema. Ima samo jedan izuzetak — rijedak izuzetak 
— gdje se ne upotrebljava od tog trojstva venesekcija: to je 
izniman slučaj blijede anoksemije (Gray type kod angloame- 


*) Rađam kiselo, dakle kiseline, kisele supstance. 

ričkih autora, Asphyxia pallida). No kisik je i tu više nego po- 
treban. 

U svim našim i inostranim publikacijama riješeno je da- 
vanje kisika jednim jedinim putem a to je inhalacija. Hederer 
spominje i supkutane injekcije kisika (aparat Bayeux, Svian i 
Navarre), ali ove su potpuno zatajile kod otrovanih zagušljiv- 
cima. 
Kod inhalacija uzima se kisik iz poznatih čeličnih boca. 
U tim bocama (bombama) nalazi se kisik u tekućem stanju. 
Poznato je, da se kod po prilici 50 atmosfera pretvara kisik u 
modrikastu tekućinu. Pritisak u tim čeličnim bocama iznosi 
obično između 100—150 atmosfera; posebnim ventilom redu- 
cira se taj pritisak obično na 1.5 atmosfere i onda se pomoću 
cijevi i nastavka (maske kao na pr. Eckhardov nastavak) 
daje da bolesnik inhalira, sad više, sad manje: kod asfiktičnih 
kriza kod plućnog edema daje se 5 do 6 litara _u minuti, kod 
otrovanih s ugljenim monoksidom 10 do 15 litara u minuti, 
eventualno s jačim pritiskom. ' 

Neznam, kako je u drugim zemljama, no kod nas imat će 
takve boce s kisikom samo veće ustanove (bolnice, sanatoriji). 
"Tako barem stoje stvari danas. Pa i tamo je pitanje, da li 


će imati dovoljno kisika, ako se u isti mah nađe u bolnici neko- 
liko desetaka ili stotina otrovanih zagušljivcima. I još nešto: 


boce s kisikom vezane su uz siguran transport, a taj je u ratu 
više manje poremećen. Sve to dalo mi je povoda, da se poku- 
šaju i drugi izvori kisika. 

Tih izvora imade mnogo. 

Industrija dobiva kisik obično elektrolizom vode ili frak- 
cioniranom destilacijom tekućeg uzduha. Drugi načini su do- 
bivanje kisika iz onih spojeva, koji su bogati kisikom: to su 
razni per-, hyper- ili super-oksidi. 

Tako se kisik dobiva od crvenog merkurioksida i otopine 
manganovog oksida; ili kisik daje kalium bihromat sa sumpor- 
nom kiselinom isto kao i kalijev hlorat sa sumpornom kise- 
linom ili s natrijevom lužinom. Sve se to zagrijava baš kao što 
se prema drugoj metodi barijev oksid užari; preko tog uža- 
renog oksida treba da struji uzduh (ali bez CO»); tada nastaje 
barijev peroksid, koji se kod visokih temperatura ponovno ras- 
pada u barijev oksid i kisik, Kisik možemo dobiti i iz hlornog 
vapna (pomoću kobaltovog hlorida ili bakrenog nitrata), 
itd. itd. 

Tražio sam kemikalije, koje nisu kaustične, koje ne traže 
nikakve dugačke niti egzaktne procedure. Nešto, što je po mo- 
gućnosti najjednostavnije, što se može lako improvizirati u 
bilo kojoj situaciji i što nije skupo. 

Predložio sam Školi za civilnu zaštitu, da načinimo po- 
kuse s natrijevim perboratom*), uz manganov biborat**) 


*) Na BO, + 410. 
*#) Mn (BO.)»,. 

kao katalizator. Pokusi su izvršeni sredinom augusta 0. g. 
Kod tih pokusa pomagali su mi savjetom i činom volonteri 
Sunko i Tomašek. 

Ukratko rezultat bio je taj: dobivanje kisika pomoću ovih 
kemikalija može se upotrijebiti u pe Metoda je sigurna, 
jednostavna i nije skupa. 

Uzme se boca od najmanje 3 litre. U bocu se ulije obična 
voda, zagrijana po prilici oko 700%. U tu vodu sipa se 300 grama 
natrijevog perborata u prašku; tada se dodaje 30 g manga- 
novog biborata, Iza toga se još jednom boca dobro potrese 
i zamuti i za minutu, dvije, već se dižu na površini ove vodene 
kaše obilni mjehurići kisika. što duže traje proces, to više 
poprima tekućina smeđu boju manganovog hidroksida. Po 
prilici za 30" je proces završen. 

Mjerenja u gazometru pokazala su, da se na taj način 
mogu dobiti za Ye sata oko 22 do 25 litara kisika. Hladna voda 
daje znatno manje kisika. 

Isprobano je nekoliko raznih naprava i konačno Je ona 
najjednostavnija bila najbolja. 


Čitava aparatura za proizvodnju kisika sastojala bi se 
prema tome iz jedne boce s gumenim čepom. U čepu je rupa 
za staklenu kanilu, na koju se nastavlja gumena cijev koja 
vodi u vrećicu iz debelog gumiranog platna; na grlu (na do- 
vodnoj cijevi) te vrećice stavi se klema. Vreća treba da sadrži 
25 litara, dakle treba da je veličine 50X50Xx10 em. 


čim nastupi potreba, nalije se u bocu vruća voda i ovak 
kalije; za vrijeme procesa boca se nekoliko puta promućka, Za 
Ve sata se klema na gumenoj vrećici zatvori i kisik je spreman 
da ga se pruži bolesniku. U “voj vrećici može i da se trans- 
portira. 

Gdje nema vrećice može se upotrebiti velika staklena boca 
od 25 litara, koja se začepi čepom, kroz koji se provode 2 
cijevi: jedna. dovodna kratka, kroz koju ulazi kisik u bocu; i 
druga dugačka do dna, Na ovu dugu cijev stavlja se gumena 
cijev, koja ispušta suvišnu vodu iz boce na način teglice. Kad se 
iz te boce daje kisik bolesniku, sipa se kroz dugu cijev voda, 


dok kisik izlazi kroz kraću cijev preko gumene cijevi u nos bo- 


lesnika. 

Ing. Božo Težak, Škola za civilnu zaštitu, Zagreb 


Uputa o izgradnji obiteljskih zaklona 
Prikazani su rađovi i dane su najvažnije dimenzije za iz- 


gradnju obiteljskog zaklona u zemlji. Priložen je nacrt takovog 
zaklona i troškovnik. 


Gdje nema pogodnih podrumskih prostorija za uređenje 
skloništa u zgradama, treba u vrtovima ili na drugim slobod- 
nim površinama izvesti osobite zaklone u obliku rovova. Ovdje 
opisani mali obiteljski zakloni pružaju zaštitu od otrova i eks- 
ploziva, izuzevši, naravno, slučaj neposrednog pogodka. 


Mjesto 

Da ne budu ugroženi od ruševina bližnjih zgrada, saljem 
se podižu u tolikoj udaljenosti od zgrade, koliko iznosi njena 
visina. Najmanja dozvoljena udaljenost od kuće može biti 6 m. 
Najveća udaljenost zaklona od mjesta gdje se ljudi obično: 
zadržavaju ne smije biti veća od 2 minute hoda. 

Za kopanje zaklona treba izabrati mjesto, koje je bar 8 m 
udaljeno od kanalizacije ili zahodske jame. 

Na podvodnom zemljištu ne izvodimo podzemne zaklone 
već izgrađujemo nadzemna skloništa. 


Izgled i podjela zaklona 

Za 6 osoba potreban je nadkriveni rov, koji je 6 m dug, 
2 m dubok, dok mu je širina 1 m pri dnu, a 1,30 pri vrhu. Za- 
klon se dijeli na tri dijela: 

1) 4 m duga prostorija, u kojoj imaju sjediti zaklonjene 
osobe, 


RASPORED U ZAKLONU 


< BE 


SI. 1. Zaklon se dijeli na 1ri dijela: 1) ulazni dio, 2) ustava i 3) pro- 
storija za zaklanjanje. U zaklon se spuštamo pomoću ljesivi. 

2) 1 m duga ustava, sa zastorom na drvenom okviru da 
se zapriječi prodiranje otrova, 

3) 1 m dugi ulaz, koji se zatvara jakim drvenim kapkom. 

Dakle zaklon u dužini od 6 m ima prostoriju za zakla- 
njanje oko 4 m dugu, i u takovom zaklonu ima dovoljno pro- 
stora za 6 osoba, koje sjede uzduž jedne strane. Za svaku dalj- 
nju osobu treba zaklon produžiti za 70 em. 

Ako je zaklon duži od 8 metara, trebamo ga izvesti u ob- 
liku prelomljene crte. Najpovoljnija je cik-cak crta pod kutem od 
90 do 120%, koja se lomi na svakih 5 do 8 m. Ne preporuča se 
izvođenje zaklona duljih od 30 m. Ako se izvodi nekoliko re- 
dova takovih zaklona, najmanja međusobna udaljenost mora 
biti 5 m. Dulji zakloni moraju biti solidno izvedeni s nekoliko 
ulaza, s osobitom mogućnošću ventilacije i s posebnim zaho- 
dima. 

Mi se ovdje ne ćemo baviti izvedbom tih većih zaklona, već 
ćemo se zadržati samo na malim obiteljskim zaklonima uglav- 
nom prema engleskom uzoru. ' 


Kopanje zaklona 


U srednje tvrdoj zemlji potrebno je jednom čovjeku za ko- 
panje 6 m duge jame, koja je duboka 2 m, a široka 1,00 pri dnui 
1,30 pri vrhu oko 40 radnih sati. Toliko vremena je po prilici 
potrebno za čovjeka koji nije naviknut na kopanje. Očito, to 
vrijeme se umanjuje ili povećava prema tome da li je zemlja 
mekša ili tvrđa, odnosno, da li je čovjek snažniji ili slabiji. 
Radnik naviknut na takav posao, svršit će taj rad za 20 do 25 
radnih sati. 


ISKOP ZEMLJE ZA ZAKLON 


Ukupno 22 sdla 2eOcm dubine 


SI. 2. Za 6 osoba kopamo 6 m dugu jamu, koja je gore široka 1,30 m, 

a 1,00 m na dnu u dubini od 2,00 m. Kopa se sloj po sloj 10 do 20 cm 

dubok preko cijele površine. Izvježbani radnik treba za taj posao oko 
22 sata, dok neizvježbani čovjek će trebati po prilici 40 sati. 

Najprije se na izabranom zemljištu pomoću dasaka uokviri 
6 m duga i 1,30 široka površina. Ako je opasnost blizu, kopat 
ćemo mjesto 6 m duge jame samo 4 m dugi rov, koliko je po- 
trebno za samu prostoriju zaklona. U slučaju nužde moći ćemo 
se tada poslužiti i nedovršenim zaklonom. 


Način kopanja um 

Kad je spomenuta površina daskama označena, kopamo 
sloj po sloj zemlje preko cijele površine. Već prema tvrdoći 
zemljišta ti su slojevi 10 do 20 cm duboki. Ako je zemlja tvrda, 
najprije ju pomoću pijuka (krampa) prekopamo; kod mekane 
zemlje upotrebljavamo za to oštru lopatu. Iskopanu zemlju 
izbacujemo barem 60 cm daleko od ruba jame. Prema dubini 
se jama sužuje, tako da je široka oko 115 em na dubini od 1, 
a 130 cm na drbini od 2 m. Za kontrolu širine služimo se let- 
vama koje su izrezane na dužinu od 100 i 115 em. Na taj način 
možemo iskopati potrebnu jamu u 6 do 10 navrata po 4 sata. 
Jedan kraj jame moramo izabrati kao ulazni. 


Dno jame 

Dno jame mora se spuštati prema ulaznom dijelu zaklona. 

Radi toga pada moramo imati jamu 200 cm duboku u 
ulaznom dijelu, dok je drugi kraj jame ostavljen na dubini od 
190 em. Dobro je cijelo dno jame prekriti slojem šljunka; u 
tom slučaju ćemo za toliko iskopati dublju jamu, za koliko 
ćemo nasuti šljunka. U uglu ulaznog kraja zaklona iskopat 
ćemo sabirnu jamu za vodu. Ta jama može biti četverouglasta 
40 na 50 cm površine i 50 cm dubine. U konačnoj izvedbi za- 
klona je ta sabirna jama pokrivena posebnim poklopcem. 


Izvedba zaklona 

Da se zemlja ne uruši, stijene zaklona moramo ograditi 
daskama, pleterom ili nekim drugim čvrstim materijalom, kao 
valovitim limom, salonitnim pločama, zidom ili betonom. Ovdje 
ćemo se zadržati samo na najjednostavnijoj izvedbi s drvenom 
građom, jer takav zaklon dolazi prvenstveno u obzir za izvedbu 
po nestručnjaku. 

U svakom slučaju moramo sav drveni materijal prije po- 
iaganja u zemlju, premazati karbolineumom. 


Okviri 

Od gredica 10xX5 em ispilit ćemo 16 komada po 230 cm, 
8 komada po 170 cm i 8 komada po 75 cm dužine. Najduže ko- 
made ćemo na jednom kraju zašiljiti i zabiti u dno naše jame 
tako da se unutrašnje i uže strane tih gredica nalaze na dnu 
jame razmaknute 75 em; ovakovi parovi se postavljaju uzduž 
jame u razmaku od 100 cm. Same gredice su okrenute kod 
toga prema zemljanoj stijeni svojom užom stranicom. Kod za- 
bijanja gredica moramo paziti na budu gornji rubovi poravnani 
s površinom zemlje. Između gredica i zemljanih stijena ume- 
ćemo oplate od 2,5 em debelih dasaka. Kod toga držimo naše 
uspravne gredice provizorno razuprte. 


IZVEDBA ZAKLONA 


ljepanka 


/_ mosnicea 


| —gradica 


gradica Ilatva/ 
/_ gredica lrazupora. 


šljunok 
odvod vode 


SI. 3. U iskopanu jamu najprije zabijamo uspravne gredice 5/10 em i 
to uvijek po jedan par u razmaku od 1 m. Te gredice se tako postav- 
ljaju, da su uže stranice okrenute prema zemljanoj stijenki, a udaljene 
od njene površine 2 do 4 cm. Razmak između unutarnjih površina jednog 
para gredica je 0,75 m pri dnu, a 105 m pri vrhu. Iza postavljanja 
uspravnih gredica spušta se oplata od uzdužno položenih dasaka od 
2,5 cm u međuprostor gredica i zemlje. Potom se meću 75 cm duge 
razupore od gredica 5/10 cm a 170 cm duge gredice jednakog presjeka 
preko slobodnih krajeva uspravnih gredica. Gredice se međusobno učvrš- 
ćuju pomoću skoba (klanfi) ili čavala. Tako dobivamo okvire na koje 
mećemo mosnice 4/20 cm. Preko mosnica mećemo prvi sloj katranske 
ljepenke. Na dno, preko kratkih razupora mećemo letve. 


Oplata 


Daske za oplatu moramo najprije izrezati na pogodnu du- 
žinu. U tu svrhu ćemo položiti daske na ravnu površinu jednu 
do druge tako da čine oko 2 m visoku plohu. Na tim daskama 
nacrtat ćemo najprije plohe koje će nam služiti za oplatu užih 
stijenki naše jame. Gornji kraj takovih ploha mora biti širok 
130 cm, a donji 100 cm. Čim smo takove plohe nacrtali, označit 
ćemo daske s brojevima, tako da ih možemo nakon rezanja 
brzo sastaviti. Jednako ćemo si prikrojiti daske za oplatu uz- 
dužnih strana. Za te strane jednako su potrebne plohe 2 m vi- 
soke, ali kako je zaklon dug 6 m, morat ćemo uzdužnu oplatu 
sastaviti od 4 m i oko 2,30 m dugih dasaka. Kad pravimo oplatu 
ne mećemo izrezane daske jednu po jednu, nego umećemo ci- 
jele plohe dasaka koje su čvrsto sastavljene pomoću pribijenih 
letvica. Te letvice ostaju na unutarnjoj strani oplate, prema 
zaklonu. Kod uzdužne oplate ćemo najprije umetnuti plohe du- 
ljih dasaka (4 m), dok će krajevi plohe kraćih dasaka (2,30 m) 
preklapati slobodne krajeve dužih dasaka s unutarnje strane 
zaklona. Ukoliko za to ne bi bilo prostora između gredica i ze- 

mlje, proširiti će se nešto na tom mjestu rov. Iza kako smo 
umetnuli oplatu, umetnut ćemo između naših uspravnih gredica 
najprije poprečne razupore na dnu (75 cm), dok ćemo na gor- 
nje krajeve položiti vodoravno dulje gredice (170 cm), koje će 
držati naše uspravne gredice u gornjem razmaku od 105 cm. Te 
dulje gredice učvršćujemo pomoću skoba (klanfi) ili jakih ča- 
vala s uspravnim gredicama i tako dobivamo potpune okvire. 
Osim već postavljenih sedam okvira postavljamo tada još je- 
dan okvir skoro sasvim do trećeg okvira prema ulaznoj strani. 
Potom ispunjavamo što bolje čitav prostor između oplatnih da- 
saka i zemljane površine sitnom zemljom da se spriječi prolaz 
otrovanog zraka kroz te pukotine. 


Strop 


Iza toga postavljamo mosnice (20X4 cm) preko naših 
okvira. Kod toga moramo paziti da se krajevi 4 m dugih mos- 
nica dobro naslanjaju na treći okvir, dok se kraće mosnice 
naslanjaju na okvir kojega smo naknadno postavili. Radi ulaza 
i izlaza ostavljamo u ulaznom dijelu zaklona otvor u uglu 
60 X 60 cm. Da se kraće mosnice mogu osloniti mećemo jednu 
gredicu oko 170 cm dugu tako da leži poprečno preko zaklona 
odmah do ruba otvora. Sve mosnice učvršćujemo čavlima na 
gredice. Prije konačnog učvršćenja moramo pregledati da li su 
svi okviri jednoliko opterećeni mosnicama. 


Pokrivanje zaklona 


Kad smo učvrstili mosnice iskopat ćemo oko 50 do 60 cm 
od ruba zaklona oko 20 em široki i 20 cm duboki jarak, a preko 
mosnica ćemo položiti katransku ljepenku tako da će rubovi 
ljepenke doći do tog jarka. Ako ljepenku postavljamo uzduž, 
metnut ćemo najprije obje postrane pruge, a preko njih sred- 
nju. Na tu prvu ljepenku nabacat ćemo oko 30 cm debeli sloj 
zemlje tako da dobijemo pad prema obim stranama. Na tu 
zemlju metnut ćemo drugi sloj ljepenke, kako to pokazuje 
slika, pa opet zaštitni sloj zemlje. Uz ulazni otvor metnut ćemo 
daske tako da se zemlja ne ruši prema otvoru, a za samo za- 
tvaranje otvora učinit ćemo jaki poklopac. 


Ulaz 


Za ulaz i izlaz služimo se kratkim ljestvima. Ako ima do- 
voljno vremena i sredstava može se učiniti posebni ulaz po- 
moću jednostavnih stuba i običnih vrata. Takav ulaz ne smije 
biti u istom, uzdužnom smjeru zaklona, već okomito na taj 
smjer, kako bi se postigla što veća sigurnost od direktnog dje- 
lovanja bombi. Nad. ulazom možemo načiniti na Pipo vina, 
mali kosi krov pokriven katranskom ljepenkom. 

USTAVA ZA OTROVE 


SL 4. Između drugog i trećeg okvira od ulaza učinit ćemo kosu stijenu 
s 60 cm širokim prolazom. Preko prolaza spuštamo zastor. Da zastor 
dobro prilegne uz okvir, pribijene su u razmaku od 50 cm poprečne Ilet- 
vice. Takav zastor se u slučaju opasnosti navlaži. Ovakova ustava spre- 
čava prodiranje zatrovanog zraka u glavnu prostoriju zaklona. 


Ustava 


Na gornji kraj naknadno umetnutog okvira oslonit ćemo 
sa svake strane koso položene daske tako da one ostavljaju 
60 em široki prolaz, dok će njihovi krajevi na podu biti uda- 
ljeni od drugog okvira oko 20 em. Ispod tih krajeva ćemo na- 
činiti oko 10 em iznad zemlje povišeni prag od jake daske; taj 
prag ćemo čvrsto spojiti čavlima s našim kosim daskama. 
Same daske se moraju što tjesnije priljubljivati uz oplatu, a 
uz to moraju biti što bolje zabrtveni svi otvori osim prolaza, 
tako da kad bude i prolaz zatvoren neće biti moguće da zatro- 
vani zrak prodre u glavnu prostoriju zaklona. Radi toga is- 
punjavamo sve pukotine kašom, koju dobivamo kuhanjem no- 
vinskog papira, ilovačom ili nekim drugim materijalom, a preko 
svih sastava pomoću smole nalijepljujemo i čavlima učvršću- 
jemo katransku ljepenku. Prolaz se zatvara pomoću gustog 
gunja, nepropustne ponjave ili saga. Takav zastor pričvršću- 
jemo na gornji kraj našeg okvira, a da se osigura njegovo pra- 
vilno zatvaranje, pričvrstit ćemo s vanjske strane zastora po- 
prečne letvice u razmaku od 50 do 60 em; dužina letvica mora 
biti takova da one prelaze na svaku stranu kosih dasaka za 
5 do 10 em. Da se zapriječi prodiranje zraka na donjem kraju 
do praga, ostavit ćemo zastor dulji, tako da će oko 20 em za- 
stora biti položeno na dasku praga. Dio zaklona s kosim za- 
storom nam prvenstveno služi za zaustavljanje otrovanog 
zraka, te ga zato nazivamo ustavom. U vrijeme opasnosti do- 
bro je zastor navlažiti vođom. 

Pod ' : 

Kao pod, na dno zaklona, preko kratkih poprečnih gredica 
mećemo uzdužne letve. Jedino za prag ustave uzimamo čvrstu i 
oko 25 em široku dasku, koja je spojena s donjim dijelom. 
drugog okvira i tako osigurana da ne dopušta prodiranje 
otrova u zaklon. U ulaznom dijelu sastavljamo od letvi pose- 
ban okvir i poklopac za sabirnu jamu. 


Klupa 

Uz jednu stranu glavne prostorije zaklona napravit ćemo 
klupu. U tu svrhu izrezat ćemo 5 komada oko 60 cm visokih. 
stupića 5x5 em, koje ćemo na donjem kraju zašiljiti i zabiti 
uz okvire oko 30 do 35 cm daleko od uspravnih gredica; gornji 
krajevi tih stupića moraju biti oko 30 em iznad poda. Preko 
tih uspravnih stupića metnut ćemo poprečne letve koje ćemo 
pribiti uz gredice, a preko njih ćemo postaviti uzdužne letve ili 
daske za sjedjenje. 


Rasvjeta 


Na taj način smo uglavnom uredili naš zaklon. Za rasvjetu 
u zaklonu služe nam električne svjetiljke s baterijama. Svijeće 
ili petrolejske svjetiljke ne smiju se u zaklonu upotrebljavati, 
a jednako se u zaklonu ne smije pušiti, ni nikakav otvoreni pla- 
men upotrebljavati. 


Boravak 

Da se učini zaklon ugodnijim, a uz to da se još više osi- 
gura protiv prodiranja otrova, može se oblijepiti s unutarnje 
strane papirom. 

U samom zaklonu može boraviti 6 osoba 2 do 3 sata; na- 
kon tog vremena treba otvoriti zastor i pustiti u zaklon svježi 
zrak. Ako se vani nalazi otrov, treba kod provjetravanja i iza, 
provjetravanja da ljudi u zaklonu budu zaštićeni maskama. 


NATKRITA JAMA ZA ZAKLOM 


podložna daska 


Sl. 5. Ako iz bilo kojeg razloga ne možemo svršiti kompletan zaklon, 
iskopat ćemo propisnu jamu i pokriti ju na prikazani način. 


160 


Provizorna priprema zaklona 


U slučaju da nemamo dovoljno drvenog materijala, ili opet 
iz bilo kojeg razloga ne možemo urediti potpun zaklon, dobro 


je iskopati propisnu jamu, položiti preko nje poprečne gređe i 


uzdužno najnužniji broj mosnica, te preko toga metnuti ka- 
transku ljepenku i toliko zemlje da se jama i ljepenka dobro 


prekriju. Ako dođe do potrebe, jama se otvara i uređuje s ma- 


terijalom kojeg smo u međuvremenu sakupili. 


Pregled radova koje moramo poduzeti 
a) sada 


1) Pregledati sve podrumske i prizemne prostorije da li 
gu pogodne za smještaj skloništa. 


2) Ako se ne nađu pogodne prostorije za sklonište, treba 


izabrati mjesto za kopanje zaklona. 

3) Odrediti za koji broj osoba se mora izraditi zaklon. | 

4) Učiniti proračun svih troškova i odmah pristupiti ko- 
panju, pribavivši prethodno sav potreban alat i najnužniju dr- 
venu građu za pokrivanje jame. Drveni materijal treba naj- 
prije premazati katranskim uljem. ' 

5) Ukoliko nećemo svršiti s potpunom opremom zaklona, 
treba da bude barem iskopana propisna jama, koju ćemo pro- 
vizorno pokriti. 

6) Misliti na kompletiranje zaklona i u tu svrhu sakupljati 
sav raspoloživi materijal. 


b) u slučaju zaštitne pripravnosti 


1) Izvesti kompletni zaklon. 

2) Upoznati sve ukućane: s čime, kada i kako ulaze u 
zaklon, kako se imaju ponašati u zaklonu, koga imaju u slučaju 
opasnosti slušati. 

3) Podijeliti dužnosti obzirom na uzdržavanje zaklona i 
pripremiti rezervni materijal za njegov popravak u slučaju 
oštećenja. 

Potreban alat 

1 obična lopata, 1 šiljata lopata, 1 pijuk (kramp), 1 ručna 

pila, 1 sjekira, 1 metar. 


Troškovnik 


1. Za izvedbu jednostavnog natkritog zaklona za 6 osoba 
duljine 6.00 m, širine 1.30/1.00 i visine 2.00 m 
1) Iskop zemlje za zaklon ms 15.18 
radno vrijeme 22 h_ Din 98,50 
2) Pripremanje i postava okvira iz gredica 5/10 cm 


radno vrijme 8h _, 34,00 
3) Iskop odvodnog kanala 20/20/520 ms 0.20 

radno vrijeme. 2 h i 8,50 
4) Pripremanje i postava oplate — radno vrijeme _ 8h hu 34,00 


5) Iskop zemlje sabirne jame za vođu 40/50/50 ms 0,10 
radno vrijme 2h_,, 8,50 

Nacrt natkrivenog zaklona s drvenom oplatom. 

6) Punjenje odvodne jame sa šljunkom 


radno vrijme 2h_, 8,50 
7) Pripremanje i izvedba sjedišta u zaklonu 40/40/400 

radno vrijeme 33h, 1275 
8) Izvedba drvenih roštilja za pod zaklona 60/600 

radno vrijeme 8 hh»; 34,00 
9) Izvedba ustave za otrove sa pričvršćenjem 

letava na zastor radno vrijeme 8h_ , 34,00 

10) Izvedba ljestava za ulaz u zaklon radno vrijeme 4h _, 17,00 
11) Izvedba otvora za ulaz u zaklon radno vrijeme 8h , 34,00 
12) Izvedba poklopca za sabirnu jamu radno vrijeme 38h, 12,75 
13) Pripremanje i polaganje mosnica na nosive okvire 

radno vrijeme 4h _, 17,00 


14) Polaganje ljepenke na mosnice, nasip 30 cm, pola- 
ganje 2-og sloja ljepenke i nasip 20 em (ilovača) 
radno vrijeme 8h , 34,00 


o > ===> 


Svega: Radno vrijeme 90 h Din 382,50 


IL. Za nabavku potrebnog materijala. 


1) Gredice 5/10, tm 43,00, kom, 11... +e Din 143,00 
Skobe (klamfe), kom 56. . + ua» 151,00 
2) Oplata dasaka 1" ms 0,66. . 2 ai 317,00 
3) šljunak za odvodni kanal ms 0204 2 aaa da OB 12,00 
4) Gredice za sjedište 5/5 cm 
tm 5,00 . . . e 8,00 


Letre 256 Ga, kom, BO ovaa oO IŽDO 


čavala, kom. 40 e m e i a“. 2.50 
5) Ustava, drveni dijelovi, paušalno... < 4» 40,00 

Gunj, paušalno . 2 44 150.00 
6) Letve za roštilje tm 100,00... o 250,00 

čavala, kom. 180 * “odo AoORkoO SO Oe loo 11,00 
7) Letve (ljestve) kom. 3 doo doma donose nE uda 7.50 

čavala, kom. 32. 12, 2,00 
8) Otvor (ulaz) paušalno . + 4 100,00 
9) Mosnice, m3 0,88. 44 228,00 

čavala, kom. 20. 44 1,50 
10) Poklopac za sabimu jamu, paušalno. 444» 25,00 
11) Ljepenka, m2 60. 4 24» 240,00 
12) Drveni dijelovi premazani sa karbolineumom 

m2 112, kg 20... eo, 95,00 


Svega Din 1796,00 
Rekapitulacija 


I. Radna snaga . 2 4 2... + Din 382,50 
NT, 'Matenijal 4 4 4 e eee eo 1786,00 


Svega Din 2178,50 


Prema tome 1 tekući metar kompletnog zaklona stoji oko Dinara 
360.—. 
* 


* ik 


Troškovnik i nacrt zaklona je izradio graditelj g. Alfons 
Deluka,a slike je nacrtao Arh. g. Ljudevit Gaj. 

Propisi i upute 


Engleska individualna skloništa od betona ili opeke. — Ministar- 
stvo unutrašnjih poslova izdalo je nacrte i detalje za skloništa u ku- 
ćama gdje se ne mogu postavljati čelična skloništa ni adaptirati podrumi 
za skloništa. Nacrti su izašli u državnoj nakladi (H. M. Stationery 
Office) pod naslovom »Directions for the Erection of Domestic Service 
Shelters« i stoje 2d. Takva se skloništa prave od betona ili opeke, 
s armiranim betonskim krovom, i stoje od g 12 na više. Troškove za 
njih nosi država. Najmanje mjere su 1/2,35 m, za 6 osoba. Najjeftinija 
— od £ 12 — nemaju poda. Mjere se mogu povećavati za 8, 10 ili 12 
ljudi, a tako se može usavršavati i oprema. Pojedina skloništa se mogu 
i grupirati. (S 95, 642.) M. P. 


Skloništa u podrumima. — Englesko ministarstvo unutrašnjih po- 
slova izdalo je tehničke upute za pojačavanje podruma u svrhu adapta- 
cije za skloništa (»Provision of Air Raid Shelters in Basements«, H. M. 
Stationery Office, 2d). Jedno sklonište se ne preporuča za više od 50 
ljudi, osim ako je jakim razdjelnim zidovima podijeljeno u sektore za 
manje grupe. Za jeduu osobu treba najmanje 1/2 m? poda i najmanje 
1,4 m3 uzduha, te barem 2,3 m? površine zidova, stropa i poda (iS 95, 642.) 

M. P. 

Predradnje za skloništa u Engleskoj. — Najuglednije inženjerske 
organizacije u Engleskoj obavljaju sa samoupravnim vlastima pregled 
sviju ranjivih područja u svrhu ustanovljivanja mogućnosti za gradnju 
skloništa. Kod pregleda se osigurava mjesto za javna skloništa za 10% 
stanovništva u glavnim stambenim dijelovima gradova, a za 15% u 
poslovnim dijelovima. Također se određuju mjesta za gradnju zaklona 
za one zgrade koje nemaju podruma ni skloništa. Za javna skloništa 
određuje se, da li se podrumi i podzemna skladišta mogu upotrebiti. 
(S 95, 574.) M. P. 

